6 Morwaaka, fa o dule moemedi wa mongwe ka wena,+ fa o neile motswakwa seatla,+2 fa o raetswe ke mafoko a molomo wa gago,+ fa o tshwerwe ke mafoko a molomo wa gago,3 foo o tseye kgato eno, morwaaka, o ikgolole, gonne o tsene mo seatleng sa mongwe ka wena:+ Ya go ikokobetsa mme o tlhasele mongwe ka wena ka mekokotlelo.+4 O se ka wa naya matlho a gago boroko bope, le fa e le matlho a gago a a phatsimang go otsela gope.+5 Ikgolole jaaka tshepe mo seatleng le jaaka nonyane mo seatleng sa motshwari wa dinonyane.+6 Tsamaya o ye kwa tshoswaneng,+ wena setshwakga;+ bona ditsela tsa yone mme o tlhalefe.7 Le fa e se na molaodi, modiredi kgotsa mmusi,8 e baakanya dijo tsa yone selemo;+ e phuthile dijo tsa yone ka nako ya thobo.9 O tla nna o rapame ka lobaka lo lo kae, wena yo o setshwakga?+ O tla tsoga leng mo borokong jwa gago?+10 Robala gape go le gonnye, o otsele gape go le gonnye, o phuthe diatla gape go le gonnye o rapame,+11 mme lehuma la gago ruri le tla tla fela jaaka senokwane,+ le letlhoko la gago jaaka monna yo o tlhometseng.+12 Motho yo o se nang molemo wa sepe,+ motho yo o utlwisang botlhoko, o tsamaya ka puo e e sokameng,+13 o tsipa leitlho la gagwe,+ o dira matshwao ka lonao lwa gagwe, o supa ka menwana ya gagwe.+14 Tshokamo e mo pelong ya gagwe.+ O loga maano a sengwe se se bosula nako yotlhe.+ O nna a baka manganga fela.+15 Ke gone ka moo matlhotlhapelo a gagwe a tla tlang ka tshoganyetso;+ o tla robaganngwa ka ponyo ya leitlho, mme ga go na go nna le phodiso.+16 Go na le dilo di le thataro tse Jehofa a di tlhoileng;+ ee, dilo di supa tse di makgapha mo moyeng wa gagwe:+17 matlho a a ikgodisang,+ loleme lo lo maaka,+ le diatla tse di tshololang madi a a se nang molato,+18 pelo e e logang maano a a utlwisang botlhoko,+ dinao tse di itlhaganeletseng go sianela kwa bosuleng,+19 mosupi wa maaka yo o bilolang maaka,+ le ope yo o bakang manganga mo gare ga bomorwa motho.+20 Morwaaka, boloka taelo ya ga rrago,+ mme o se ka wa latlha molao wa ga mmago.+21 Di bofelele mo pelong ya gago ka metlha;+ di bofelele mo molaleng wa gago.+22 Fa o tsamaya, e tla go etelela pele;+ fa o robala, e tla go disa;+ mme fa o tsogile, e tla tshwenyega ka wena.23 Gonne taelo ke lobone,+ mme molao ke lesedi,+ mme dikgalemelo tsa kotlhao ke tsela ya botshelo,+24 gore di go dise mo mosading yo o bosula,+ mo lolemeng lo lo borethe lwa mosadi o sele.+25 O se ka wa eletsa bontle jwa gagwe mo pelong ya gago,+ mme a a se ka a go tsaya ka matlho a gagwe a a phatsimang,+26 ka gonne motho o sala fela ka senkgwe se se kgolokwe+ ka ntlha ya mosadi wa seaka; mme fa e le mosadi wa monna yo mongwe, o tsoma moya o o tlhwatlhwakgolo.+27 A motho o ka gogobela molelo mo sehubeng sa gagwe mme diaparo tsa gagwe tsa se ka tsa sha?+28 Kgotsa a motho o ka tsamaya mo magaleng mme dinao tsa gagwe tsa se ka tsa sha?29 Ka tsela e e tshwanang le fa e le mang yo o robalang le mosadi wa mongwe ka ene,+ ga go na ope yo o tshwarang mosadi yoo yo o tla tlogelwang a sa otlhaiwa.+30 Batho ga ba nyatse legodu fela ka gore le utswela go kgorisa moya wa lone fa le tshwerwe ke tlala.31 Mme fa le bonwa, le tla duela go menagane ga supa; le tla ntsha dilo tsotlhe tse di tlhwatlhwakgolo tsa ntlo ya lone.+32 Le fa e le mang yo o dirang boaka le mosadi ga a botlhale;+ yo o bo dirang o senya moya wa gagwe.+33 O tla bona sebetso le tlontlologo,+ mme kgobo ya gagwe ga e na go nyelediwa.+34 Gonne tšararego ya monna yo o nonofileng ke lefufa,+ mme ga a na go bontsha bopelotlhomogi mo letsatsing la pusoloso.+35 Ga a na go akanyetsa mofuta le fa e le ofe wa thekololo, le fa e le go bontsha go rata, go sa kgathalesege gore o dira gore neo e nne kgolo go le kana kang.
tsn_Latn